Source: http://poradna.hnonline.sk/otazka/ako-spisat-navrh-na-udelenie-suhlasu-na-vycestovanie-dietata-do-zahranicia
Timestamp: 2017-04-24 17:07:18+00:00
Document Index: 7359522

Matched Legal Cases: ['§35', 'súd ', 'súd ', '§42', 'súd ', '§79', '§ 42', 'súd ', 'súd ', 'súd ', 'súd ']

Ako spísať návrh na udelenie súhlasu na vycestovanie dieťaťa do zahraničia? | HNporadňa Skočiť na hlavný obsah
Domov » Právo » Ako spísať návrh na udelenie súhlasu na vycestovanie dieťaťa do zahraničia?
Ako spísať návrh na udelenie súhlasu na vycestovanie dieťaťa do zahraničia?
Dobry den, vedel by mi niekto poradit ako spisat navrh na udelenie suhlasu na vycestovanie dietata do zahranicia? dakujem
patricia sopkova sa opýtal/a 10.12. 2010 o 11:32 v kategórii Právo
pred 6 rokmi 3 mesiacmi Návrh na udelenie súhlasu s trvalým vysťahovaním mal. dieťaťa do cudziny sa podáva v súlade s §35 Zákona o rodine podľa ktorého citujem: "Ak sa rodičia nedohodnú o podstatných veciach súvisiacich s výkonom rodičovských práv a povinností, najmä o vysťahovaní maloletého dieťaťa do cudziny, o správe majetku maloletého dieťaťa, o štátnom občianstve maloletého dieťaťa, o udelení súhlasu na poskytovanie zdravotnej starostlivosti a o príprave na budúce povolanie, rozhodne na návrh niektorého z rodičov súd". Na základe citovaného zákonného ustanovenia doporučujem postupovať nasledovne:
1. Ešte pred podaním návrhu na súd je potrebné sa pokúsiť s otcom mal. dieťaťa sa dohodnúť mimosúdne, keďže tento postup predpokladá aj zákon. Otca dieťaťa doporučujem vyzvať písomne listom, aby sa vyjadril či súhlasí s vysťahovaním. Doporučujem uviesť aj dôvody vysťahovania. V prípade, že otec dieťaťa bude s vysťahovaním súhlasiť doporučujem aby ste vzájomne podpísali rodičovskú dohodu v tejto veci, ktorá bude obsahovať výslovný súhlas otca dieťaťa s trvalým vysťahovaním.
2. Pokiaľ otec dieťaťa nebude súhlasiť, môžete podať návrh na súd. Miestne príslušný bude okresný súd v mieste bydliska mal. dieťaťa. Návrh musí obsahovať nasledovné zákonné náležitosti, ktoré citujem priamo z Občianskeho súdneho poriadku: §42 ods. 3 OSP: Pokiaľ zákon pre podanie určitého druhu nevyžaduje ďalšie náležitosti, musí byť z podania zjavné, ktorému súdu je určené, kto ho robí, ktorej veci sa týka a čo sleduje, a musí byť podpísané a datované. Podanie treba predložiť s potrebným počtom rovnopisov a s prílohami tak, aby jeden rovnopis zostal na súde a aby každý účastník dostal jeden rovnopis, ak je to potrebné. Ak účastník nepredloží potrebný počet rovnopisov a príloh, súd vyhotoví kópie na jeho trovy.
§79 ods. 1 OSP: "Konanie sa začína na návrh. Návrh má okrem všeobecných náležitostí (§ 42 ods. 3) obsahovať meno, priezvisko, prípadne aj dátum narodenia a telefonický kontakt, bydlisko účastníkov, prípadne ich zástupcov, údaj o štátnom občianstve, pravdivé opísanie rozhodujúcich skutočností, označenie dôkazov, ktorých sa navrhovateľ dovoláva, a musí byť z neho zrejmé, čoho sa navrhovateľ domáha". V návrhu doporučujem najmä podrobne opísať dôvody trvalého vysťahovania. V závislosti od rozumovej vyspelosti mal. dieťaťa nieje vylúčené, že súd bude skúmať aj jeho názor. Pokiaľ nebudete vedieť návrh riadne napísať doporučujem kontaktovať právnika, ktorý sa zaoberá rodinným právom, aby Vám tento návrh vypracoval.
pred 6 rokmi 3 mesiacmi Ešte jedna vec. Upozorňujem, že pokiaľ by ste bez súhlasu otca mal. dieťaťa alebo bez súdneho rozhodnutia trvalo sa vysťahovali s mal. dieťaťom do cudziny môžete sa tak dopustiť tzv. občianskoprávneho únosu mal. dieťaťa a otec mal. dieťaťa sa môže súdnou cestou domáhať nariadenia návratu mal. dieťaťa do krajiny jeho obvyklého pobytu. Bližšie info o tejto téme môžete nájsť tu:http://www.cipc.sk/index.php?act=unosy_deti&appId=20
Ak chcete komentovať, prihláste sa alebo zaregistrujte Pomohol Nepomohol Slavula
pred 6 rokmi 2 týždňami Dobrý deň. K tejto téme by som sa ešte rada niečo opýtala: a síce, čo v prípade, keď žijem s dcérou už pomaly rok v Nemecku s novým partnerom a biologický otec je Talian, ktorý už 7 rokov nemá s nami kontakt a teda neprejavil ani nejaký odpor s tým, že dcéra zmenila pobyt. Veď o tom ani nemá potuchy, pretože sa o ňu nezaujíma a v podstate ani ona jeho nepozná a nevieme, kde sa nachádza. Aj v tomto prípade je potrebné podať návrh súdu na vycestovanie do zahr.-aj keď už tu žijeme rok? Prosím Vás, poraďte mi, je to dôležité.
pred 6 rokmi 2 týždňami pre slavula: dobrý deň, vo vašom prípade je porebné postupovať v zmysle príslušných ustanovení zákona o rodine;
nakoľko sa rodičia nedohodnú o podstatných veciach súvisiacich s výkonom rodičovských práv a povinností, najmä o vysťahovaní maloletého dieťaťa do cudziny, rozhodne na návrh niektorého z rodičov súd; keď sa rodičia maloletého dieťaťa, ktorí spolu nežijú, nedohodnú, súd môže upraviť výkon ich rodičovských práv a povinností.
pred 6 rokmi 1 týždňom Ide o to, že my už bývame vyše roka v cudzine a dieťa si zvyklo na prostredie. Má tu vytvorené ideálne rodinné podmienky, chodí do školy, má vzťahy, ktoré jej prospievajú. Biologický otec, ako som už spomenula, nikdy nejavil záujem, nepozná dcéru, teda ani nevyjadril žiaden protest proti vycestovaniu. Nevieme o ňom nič, on o nás detto. Je aj po roku pobytu dieťaťa potrebné žiadať o súhlas súdu na vycestovanie, pokiaľ druhý rodič neprejavil svoj nesúhlas, a teda nežiadal ani o navrátenie dieťaťa do krajiny trvalého pobytu? Z iných zdrojov som zistila, že po roku je bezpredmetné o to žiadať, pokiaľ sa druhý rodič nesnažil vyjadriť nesúhlas.
pred 6 rokmi 1 týždňom pre slavula: pokiaľ nie sú porušené podmienky obvyklého pobytu dieťaťa, ktorým je krajina ku ktorej dieťa viažu určité väzby; to jest krajina, v ktorej dieťa žije, kde navštevuje predškolské alebo školské, mimoškolské zariadenia a má vytvorené blízke citové väzby či už k príbuzným alebo priateľom a nie je ani porušené opatrovnícke právo druhého rodiča, ktorý sa o dieťa pred jeho premiestnením staral, je možné považovať pobyt dieťaťa za obvyklý pobyt aj z pohľadu medzinárodného práva;
obvyklý pobyt dieťaťa, aby nemohlo ísť o medzinárodný únos, je totiž tiež veľmi podstatnou skutočnosťou, ktorá je vo váš prospech a prospech dieťaťa; to, že nemusíte žiadať o súhlas súdu vyplýva z prípadného konania o návrate dieťaťa: súd môže odmietnuť nariadiť návrat, ak dieťa nesúhlasí s návratom, avšak musí ísť o dieťa, ktoré dosiahlo vek a stupeň vyspelosti, v ktorom je vhodné zohľadniť jeho názor; súd taktiež nenariadi návrat, ak sa konanie začalo _ p o _ u p l y n u t í _ j e d n é h o _ r o k a _ o d _ p r e m i e s t n e n i a _ d i e ť a ť a, ak sa už dieťa zžilo s novým prostredím; v súlade s dohovorom o právach dieťaťa, ktorý aj slovenská republika a iné krajiny európskej únie ratifikovali a ktoré sa zaviazali tento dokument dodržiavať.
Ak chcete komentovať, prihláste sa alebo zaregistrujte Pomohol Nepomohol slavomira
pred 6 rokmi 1 týždňom Dobry den, chcela by som sa opytat ake su sance ze navrh na udelenie suhlasu s vystahovanim dietata do cudziny po rozvode moze na sude uspiet, ked vychadzame zo situacie, ze matka, ktorej bolo dieta zverene do opatery sa opatovne vydala (mimo EU) , o dieta sa riadne stara, avsak chcela by sa i s dietatom prestahovat do krajiny povodu sucasneho manzela. Suhlas otca dietata nieje mozne ziskat,nakolko odmieta akukolvek dohodu. Matka je ochotna dohodnut sa na stretavani sa dietata s otcom pocas letnych i zimnych prazdnin (v rovnakom casovom rozsahu co sa tyka poctu dni, ako to vyplyva zo sucasne platneho sudneho rozhodnutia), s tym ze uhradi vydavky spojene s cestou. Dietatu v zahranici je mozne zabezpecit skolsku dochadzku i lekarsku starostlivost rovnako, ako by tomu bolo na Slovensku. Taktiez ma matka prislub prace v zahranici.
Ak chcete komentovať, prihláste sa alebo zaregistrujte Pomohol Nepomohol Anna M.
pred 5 rokmi 11 mesiacmi Dobrý deň,
koncom júna sa chystáme s netrou (12r) do Veľkej Británie. Včera mi známa odporúčala informovať sa o možnosti neterinho vycestovania, nakoľko je to bez doprovodu rodiča. Je potrebné zadovážiť si nejaký doklad so súhlasom rodičov? Ideme tam len ako turistky na 5 dní.
Ak chcete komentovať, prihláste sa alebo zaregistrujte Pomohol Nepomohol AdrianaK
pred 5 rokmi 11 mesiacmi Dobry den,
chcela by som sa opytat jednu vec... Moj priatel ma 5 rocneho syna, ktory je zvereny do starostlivosti matky, no k nam chodi kazdy druhy vikend. Priatelova byvala chce v lete s malym odist na dovolenku (dufam ze len na dovolenku) do zahranicia. Moja otazka teda znie, ci s nim moze odist aj bez priatelovho suhlasu, teda bez suhlasu otca mal.dietata.
Ak chcete komentovať, prihláste sa alebo zaregistrujte Pomohol Nepomohol kornelia 162
pred 5 rokmi 11 mesiacmi Dobrý večer chcela by som sa spýtať ako je to s vycestovaním dieťata do zahraničia ak ešte obidvaja rodičia nie sú rozvedení ešte im len trvá rozvod,či môže bez súhlasu toho druhého odísť s dieťaťom do zahraničia hoci len na 3 týždne dakujem.
Ak chcete komentovať, prihláste sa alebo zaregistrujte Pomohol Nepomohol Stránky 12 ›» Nenašli ste odpoveď? maximálne 100 znakov, detaily k otázke môžete zapísať v ďalšom kroku
Kedy patrí materské živnostníčke
Ženy v biznise riešia situáciu až keď zistia, že sú tehotné. Obyčajne si nemocenské platia z minima. Matky sa potešia. Dávky im stúpnu
Živnostníčky dostanú vyššiu dávku, len ak boli v posledných dvoch rokoch nemocensky poistené aspoň 270 dní. Maximálne materské nie je fikcia. Vieme, ako ho získať
Matky, ak čakáte potomka, alebo ste už na materskej dovolenke, od mája získate od štátu na dávkach viac. Materské sa totiž dostane na úroveň približne vášho predchádzajúceho zárobku. Čítajte už dnes v HN. Nezaujímate sa o pôdu svojich predkov? Robíte chybu
Poľnohospodárska pôda stúpa na cene. V blízkosti miest sa jej cena pohybuje okolo 50 eur za meter štvorcový meter. Mnohé pozemky majú nezistených vlastníkov, ktorí sa k pôde doteraz neprihlásili. Eseročka hlási bankrot. Ako zastihne zamestnancov?
Pracujete v eseročke, ktorej majitelia sa nepohodli? Jeden z nich sa tomu druhému vyhráža, že firmu dá do bankrotu? Tu sú rady advokáta Alexandra Kasatkina, ako sa v takej situácii zachovať. Ďalšie články z HNporadne
JUDr. Róbert Bános Peter Danczi Zdenka Jurčáková Miroslav Gandžala Jaroslav Čierny Andrea Medžová Stan Jakubek Ďalší experti
Frantisek Hr. Gabriela Š Jozef Vašarheli Hieronym Immanuel Jozef Dobrovodský Róbert Hájka Lalinka 2 Ďalší používatelia